
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 194 

2 Οκτωβρίου 1997 



ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


268. Ίδρυση Προξενικών Γραφείων στις Πρεσβείες της 

Ελλάδος στο Μινσκ της Δημοκρατίας της Λευκορω¬ 
σίας και στην Άλμα-Ατα της Δημοκρατίας του Κα¬ 
ζακστάν . 1 

269. Διάρθρωση της Εθνικής Επιτροπής Τηλεπικοινωνιών 

(Ε.Ε.Τ.), κατηγορίες και προσόντα πρόσληψης του 
Προσωπικού της και μορφές συνεργασίας της με τη 
Γενική Γραμματεία Επικοινωνιών (Γ.Γ.Ε.) . 2 

ΑΠΟΦΑΣΕΙΣ 

Παροχή επενδυτικών υπηρεσιών από την Ελληνική Τρά¬ 
πεζα Βιομηχανικής Αναπτύξεως . 3 


ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας εποχιακής 
απασχόλησης εργατικού δυναμικού μεταξύ των Κυβερ¬ 
νήσεων της Ελληνικής Δημοκρατίας και της Δημοκρα¬ 


τίας της Αλβανίας . 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο ΦΕΚ 172/29.8.1997 . 5 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 268 
Ίδρυση Προξενικών Γραφείων στις Πρεσβείες της Ελλά¬ 
δος στο Μινσκ της Δημοκρατίας της Λευκορωσίας και 

στην Αλμα-Ατα της Δημοκρατίας του Καζακστάν. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 1 του άρθρου 26 του Ν. 419/1976 
«Περί Οργανισμού του Υπουργείου Εξωτερικών» (Α' 221). 

2. Το άρθρο 1 του Ν. 2398/1996 «Σύσταση διπλωματι¬ 
κών και προξενικών αρχών και άλλες διατάξεις» (Α' 89). 

3. Το άρθρο 6 του Ν. 2080/1992 «Σύσταση και κατάρ¬ 
γηση Διπλωματικών και Προξενικών αρχών. Ρύθμιση διοι¬ 
κητικών θεμάτων του Υπουργείου Εξωτερικών» (Α' 153). 

4. Το άρθρο 29Α του Ν. 1558/1985 (Α' 137), το οποίο 
προστέθηκε με το άρθρο 27 του Ν. 2081/92 (Α' 154) και 
τροποποιήθηκε με το Ν. 2469/97 (Α' 38), άρθρο 1. 

5. Την 449/97 γνωμοδότηση του Συμβουλίου της Επι¬ 
κράτειας. 


Μετά από πρόταση του Υπουργού Εξωτερικών, αποφα¬ 
σίζουμε: 

Άρθρο μόνο 

1) Ιδρύεται Προξενικό Γ ραφείο στην Πρεσβεία της Ελ¬ 
λάδος στο Μινσκ της Δημοκρατίας της Λευκορωσίας. Η 
περιφέρεια αρμοδιότητος του Προξενικού Γραφείου 
εκτείνεται σε όλη την επικράτεια της Δημοκρατίας της 
Λευκορωσίας. 

2) Ιδρύεται Προξενικό Γ ραφείο στην Πρεσβεία της Ελ¬ 
λάδος στην Άλμα-Ατα της Δημοκρατίας του Καζακστάν. 
Η περιφέρεια αρμοδιότητος του Προξενικού Γραφείου 
εκτείνεται οε όλη την επικράτεια της Δημοκρατίας του 
Καζακστάν. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 17 Σεπτεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 269 
Διάρθρωση της Εθνικής Επιτροπής Τηλεπικοινωνιών (Ε.Ε.Τ.), 
κατηγορίες και προσόντα πρόσληψης του Προσωπικού 
της και μορφές συνεργασίας της με τη Γενική Γραμματεία 
Επικοινωνιών (Γ.Γ.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3, στοιχ. Ε του άρθρου δεύτερου 
του Ν. 2246/94 (Α' 172) «Οργάνωση και Λειτουργία του Το¬ 
μέα Τηλεπικοινωνιών». 

2. Το άρθρο 5 παρ. 3, 4 του Ν. 2366/95 (Α' 256) «Ρύθμιση 
θεμάτων Οργανισμών και Υπηρεσιών του Υπουργείου Μετα¬ 
φορών και Επικοινωνιών και άλλες διατάξεις». 

3. Τις διατάξεις του άρθρου 27 του Ν. 2081 /92 (Α' 154), με 
το οποίο προστέθηκε το άρθρο 29Α στο Ν. 1558/95, όπως 
τροποποιήθηκε με την παρ. 2α, άρθρο 1 του Ν. 2469/97 (Α' 
38). 

4. Τα άθρρα 35 παράγρ. 1 και 36 παράγρ. 15 του Ν. 
2190/94 (Α' 28) «Σύσταση ανεξάρτητης Αρχής για την επι¬ 
λογή προσωπικού και ρύθμιση θεμάτων διοίκησης». 

5. Την αριθ. 1107147/1239/0006Α/4.10.1996 απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ 922Β'). 

6. Το γεγονός ότι από τις διατάξεις του Διατάγματος αυτού 
δεν ηροκαλείται δαπάνη σε βάρος του Κρατικού Προϋπολογι¬ 
σμού. 

7. Την αριθ. 178/1997 γνωμοδότηση του Συμβουλίου της 
Επικράτειας, μετά από πρόταση των Υπουργών Εσωτερικών, 
Δημ. Διοίκησης και Αποκέντρωσης και Μεταφορών και Επι- 
πικοινωνιών και του Υφυπουργού Οικονομικών, αποφασί¬ 
ζουμε: 

ΚΕΦΑΛΑΙΟ Α 
Βασική Διάρθρωση 
Αρθρο 1 

Η Εθνική Επιτροπή Τηλεπικοινωνιών (Ε.Ε.Τ.) διαρθρώνεται 
ως εξής: 

1. Διεύθυνση Τεχνικών θεμάτων 

2. Διεύθυνση Σχεδιασμού και Ανταγωνισμού 

3. Διεύθυνση Διοικητικού - Οικονομικού 

4. Τμήμα Νομικών Υποθέσεων 

5. Τμήμα Δημοσίων και Διεθνών Σχέσεων 

6. Τμήμα Γραμματειακής Υποστήριξης Προέδρου - Ανα¬ 
πληρωτή - Μελών της Ε.Ε.Τ. 

ΚΕΦΑΛΑΙΟ Β 

Διάρθρωση - Αρμοδιότητες 
Αρθρο 2 

1. Τη Διεύθυνση Τεχνικών θεμάτων, συγκροτούν τα εξής 
Τμήματα: 

Α) Τμήμα Ραδιοσυχνοτήτων, 

Β) Τμήμα Δικτύων & Υπηρεσιών, 

Γ) Τμήμα πιστοποίησης Τηλεπικοινωνιακού Εξοπλισμού. 

2. Οι αρμοδιότητες της Δ/νσης Τεχνικών θεμάτων ανάγο¬ 
νται στα κατωτέρω θέματα και κατανέμονται μεταξύ τωνΤμη- 
μάτων της ως εξής: 

Α. Τμήμα Ραδιοσυχνοτήτων 

Στο Τμήμα αυτό ανήκουν οι ακόλουθες αρμοδιότητες: 

α. Η παρακολούθηση των νέων τεχνολογιών και των αντί¬ 
στοιχων εφαρμογών στο χώρο των τηλεπικοινωνιών. 

β. Ο προσδιορισμός των αναγκών των χρηστών και ο καθο¬ 
ρισμός του πλαισίου ανάπτυξης της αντίστοιχης αγοράς. 
(Στοιχ. Α.2ε, παράγρ. 4, Αρθρο δεύτερο, Ν. 2246/94). 

γ. Η παρακολούθηση και συμμετοχή, υπό τις προϋποθέσεις 
του Αρθρου 14 του παρόντος, στις δραστηριότητες και τις 
συνόδους των αρμοδίων Οργάνων: 

• της Ευρωπαϊκής Διάσκεψης Ταχυδρομείων και Τηλεπικοι- 
νωνιών (ΟΕΡΤ) και 

• της Ευρωπαϊκής Ένωσης (Ε.Ε.) 

δ. Η εκχώρηση, βάσει του εκάστοτε ισχύοντος εθνικού κα¬ 
νονισμού κατανομής ζωνών συχνοτήτων και εθνικού καταλό¬ 
γου ραδιοσυχνοτήτων, σύμφωνα και με το άρθρο 14 του πα¬ 
ρόντος Π.Δ., ζωνών ραδιοσυχνοτήτων ή μεμονωμένων ραδιο¬ 
συχνοτήτων σε φυσικά ή νομικά πρόσωπα, τα οποία αδειοδο- 
τούνται για παροχή τηλεπικοινωνιακών υπηρεσιών ή νομίμως 
κατέχουν και λειτουργούν ραδιοηλεκτρικά δίκτυα ή σταθμούς 
επικοινωνίας, κατόπιν ηλεκτρομαγνητικής εναρμόνισης των 
ανωτέρω ραδιοσυχνοτήτων. (Στοιχ. Α. 1 γ, παράγρ. 4, άρθρου 
δευτέρου Ν. 2246/94). 

ε. Η τήρηση αρχείου εκχωρήσεων και η ταυτόχρονη ενημέ¬ 
ρωση του εθνικού καταλόγου ραδιοσυχνοτήτων, με όλα τα τε¬ 
χνικά χαρακτηριστικά στοιχεία των εκχωρήσεων ραδιοσυχνο¬ 
τήτων, που ενεργεί η Ε.Ε.Τ. 

στ. Η ηλεκτρομαγνητική εναρμόνιση των προς εκχώρηση 
ραδιοσυχνοτήτων. 

ζ. Η δημιουργία της απαραίτησης τεχνικής υποδομής, ώστε 
με χρήση λογισμικού και ηλεκτρονικών υπολογιστών να εξα¬ 
σφαλίζεται η ορθολογική και βέλτιστη χρήση των προς εκχώ¬ 
ρηση ραδιοσυχνοτήτων. 


η. Η παροχή πληροφοριών σε Ιδιωτικούς και Κρατικούς Φο¬ 
ρείς για τη μελέτη και υλοποίηση ραδιοηλεκτρικών δικτύων 
και συστημάτων ραδιοεπικοινωνιών. 

θ. Η συνεργασία με το Τμήμα Πιστοποίησης της Ε.Ε.Τ. για 
τον έλεγχο των εκάστοτε ισχυουσών τεχνικών προδιαγραφών 
του ραδιοηλεκτρικού εξοπλισμού. 

ι. Η σύνταξη μελετών, εισηγήσεων και προτάσεων της ΕΕΤ 
προς τον Υπουργό Μεταφορών και Επικοινωνιών που αφο¬ 
ρούν την κατανομή και τη διαϋλοποίηση ζωνών ραδιοσυχνο¬ 
τήτων περιλαμβανομένης της εναρμόνισης των κανονισμών 
προς τις οδηγίες της ΕΕ, προς αποφάσεις ή συστάσεις της 
Ευρωπαϊκής Επιτροπής Ραδιοεπικοινωνιών ή τις συστάσεις 
της ΔΕΤ/Ιτυ και η υποβολή τους προς έγκριση στην Ολομέ¬ 
λεια της ΕΕΤ (Στοιχ. Α. 2ε, παράγρ. 4, άρθρου δευτέρου Ν. 
2246/94). 

ια. Η σύνταξη σχεδίων γνωμοδοτήσεων και εισηγήσεων της 
ΕΕΤ προς τον Υπουργό Μεταφορών και Επικοινωνιών και η 
υποβολή τους στην Ολομέλεια της ΕΕΤ προς έγκριση, γισ τη 
χορήγηση, ανανέωση, τροποποίηση, αναστολή, παράταση και 
ανάκληση των αδειών και των εγκρίσεων, σύμφωνα με τις δια¬ 
τάξεις των παραγράφων 4 και 6 του άρθρου τρίτου και του άρ¬ 
θρου πέμπτου του Νόμου 2246/94 και η υποβολή τους στην 
Ολομέλεια της ΕΕΤ προς έγκριση (στοιχ. Α. 2α, παράγρ. 4, 
άρθρου δευτέρου Ν. 2246/94). 

ιβ. Η σύνταξη σχεδίων γνωμοδοτήσεων της ΕΕΤ προς τον 
Υπουργό Μεταφορών και Επικοινωνιών και η υποβολή τους 
προς έγκριση στην Ολομέλεια της ΕΕΤ για την έκδοση ή τρο¬ 
ποποίηση των κανονισμών με τους οποίους ρυθμίζονται: 

(1) η εγκατάσταση, λειτουργία και εκμετάλλευση των δημό¬ 
σιων τηλεπικοινωνιακών υπηρεσιών και η ποιότητα των παρε¬ 
χόμενων τηλεπικοινωνιακών υπηρεσιών, 

(2) η διαδικασία χορηγήσεως αδειών ή δηλώσεων ή εγκρί¬ 
σεων παροχής τηλεπικοινωνιακών υπηρεσιών, καθώς και πι¬ 
στοποιητικών εξέτασης τύπου, είτε ατομικά είτε κατά κατη¬ 
γορίες παρεχόμενων υπηρεσιών, 

(3) οι διαδικασίες ελέγχου της συμμορφώσεως των τηλεπι¬ 
κοινωνιακών επιχειρήσεων προς τους όρους της άδειας, δη- 
λώσεως ή εγκρίσεως (Στοιχ. Α. 2γ παράγρ. 4, άρθρου δευτέ¬ 
ρου Ν. 2246/94). 

ιγ. Η σύνταξη σχεδίων γνωμοδοτήσεων της ΕΕΤ προς τον 
Υπουργό Μεταφορών και Επικοινωνιών για τη διοικητική 
πράξη έγκρισης ραδιοσυχνοτήτων και η υποβολή τους στην 
Ολομέλεια της ΕΕΤ προς έγκριση. (Στοιχ. Α. παράγρ. 6, άρ¬ 
θρου τρίτου Ν. 2246/94), 

ιδ. Η σύνταξη σχεδίου εισήγησης της ΕΕΤ προς τον 
Υπουργό Μεταφορών και Επικοινωνιών, για την έκδοση από¬ 
φασης καθορισμού για κάθε κατηγορία σταθμού των απαι- 
τούμενών εισφορών για τη χρήση του φάσματος ραδιοσυχνο¬ 
τήτων και της γεωστατικής τροχιάς δορυφόρων καθώς και το 
ύψος συμμετοχής στις δαπάνες διαχείρισης του φάσματος 
και της προστασίας και ελέγχου της χρήσης του και υποβολή 
του στην Ολομέλεια της ΕΕΤ προς έγκριση (Στοιχ. Δ. Παράγρ. 
8, άρθρου τρίτου Ν. 2246/94). 

ιε. Ο έλεγχος της τήρησης εκ μέρους των τηλεπικοινωνια¬ 
κών επιχειρήσεων και των χρηστών ραδιοηλεκτρικών συ¬ 
σκευών, των διατάξεων, οι οποίες καθορίζουν τους τεχνικούς 
και λοιπούς κανόνες που αναφέρονται στη χρήση των ραδιο¬ 
συχνοτήτων και στην ποιότητα των παρεχόμενων υπηρεσιών. 
(Στοιχ. Α.3α (α), παράγρ. 4, άρθρου δεύτερου, Ν. 2246/ 
94). 

ιστ. Ο έλεγχος της τήρησης, εκ μέρους των τηλεπικοινω¬ 
νιακών επιχειρήσεων, των όρων οι οποίοι περιέχονται στην 
άδεια, τη σύμβαση παραχώρησης και την έγκριση σχετικά με 
τη χρήση των ραδιοσυχνοτήτων. (Στοιχ. Α. 3α (β), παράγρ. 4, 
άρθρου δευτέρου, Ν. 2246/94). 

ιζ. Η σύνταξη σχεδίου εισήγησης για θέματα χρήσης ραδιο¬ 
συχνοτήτων προς την Ολομέλεια της ΕΕΤ μετά από καταγγε- 

λία εκ μέρους αρμόδιας αρχής ή τρίτου ή και αυτεπαγγέλτως 
με σκοπό: 

(1) να κληθούν οι παραβάτες των κανόνων ασκήσεως τηλε¬ 
πικοινωνιακών δραστηριοτήτων να παύσουν την παράβαση 
και να 

(2) να επιβληθούν στους παραβάτες τα διοικητικά πρόστιμα 
που προβλέπονται στην παράγραφο 4 του άρθρου τέταρτου 
του Νόμου 2246/94. (Στοιχ. Α. 3β, παράγρ. 4 άρθρου δευτέ¬ 
ρου, Ν. 2246/94). 

ιη. Η σύνταξη σχεδίου εισήγησης προς την Ολομέλεια της 
ΕΕΤ για την εφαρμογή των διαδικασιών επιβολής κυρώσεων 
για θέματα χρήσης ραδιοσυχνοτήτων. (Άρθρο τέταρτο Ν. 
2246/94). 

ιθ. Η εξέταση και ανάλυση των βασικών τεχνικών, οικονομι¬ 
κών και κοινωνικών παραμέτρων λειτουργίας τόσο των συμ¬ 
βατικών όσο και των νέων τηλεπικοινωνιακών υπηρεσιών και η 
σύνταξη εισήγησης της ΕΕΤ προς τον Υπουργό Μεταφορών 
και Επικοινωνιών, που υποβάλλεται για έγκριση στην Ολομέ¬ 
λεια της ΕΕΤ για τη λήψη των κατά περίπτωση αναγκαίων μέ¬ 
τρων για την απρόσκοπτη και αποδοτική λειτουργία και ανά¬ 
πτυξη του τομέα των τηλεπικοινωνιών. (Στοιχ. Α. 2ε, παράγρ. 
4, άρθρου δεύτερου, Ν. 2246/94). 

Β. Τμήμα Δικτύων και Υπηρεσιών 
Στο τμήμα αυτό ανήκουν οι ακόλουθες αρμοδιότητες: 
α. Η παρακολούθηση των νέων τεχνολογιών και των αντί¬ 
στοιχων εφαρμογών στο χώρο των τεχνολογιών. 

β. Ο προσδιορισμός των εθνικών αναγκών για ανάπτυξη δι¬ 
κτύων τηλεπικοινωνιών και υπηρεσιών. 

γ. Η παρακολούθηση του κανονιστικού - νομικού πλαισίου 
τόσο σε εθνικό όσο και σε διεθνές επίπεδο. 

δ. Η σύνταξη και υποβολή στην Ολομέλεια της ΕΕΤ προς 
έγκριση, σχεδίων γνωμοδοτήσεων, εισηγήσεων και προτά¬ 
σεων, όπως ειδικότερα οι μνημονευόμενες διατάξεις προβλέ¬ 
πουν: 

(1) Για την εκχώρηση αριθμών ή ομάδων αριθμών στους φο¬ 
ρείς τηλεπικοινωνιακών υπηρεσιών (Στοιχ. Α. Ια, παράγρ. 4, 
άρθρου δευτέρου Ν. 2246/94). 

(2) Για την από τον Υπουργό Μεταφορών και Επικοινωνιών 
χορήγηση, ανανέωση, τροποποίηση, αναστολή, παράταση και 
ανάκληση των αδειών και των εγκρίσεων, σύμφωνα με τις δια¬ 
τάξεις των παραγράφων 4 και 6 του άρθρου τρίτου του Νόμου 
2246/94. (Στοιχ. Α. 2α, παράγρ. 4, άρθρου δευτέρου Ν. 
2246/94). 

(3) Για το Εθνικό Σχέδιο Αριθμοδότησης. (Στοιχ. Α. 2β, πα¬ 
ράγρ. 4, άρθρου δευτέρου, Ν. 2246/94). 

(4) Για την έκδοση ή τροποποίηση των κανονισμών, με τους 
οποίους ρυθμίζονται: 

(α) η εγκατάσταση, λειτουργία και εκμετάλλευση του δημό¬ 
σιου τηλεπικοινωνιακού δικτύου, η ανάπτυξη των τηλεπικοι¬ 
νωνιακών υπηρεσιών και η ποιότητα των παρεχομένων υπη¬ 
ρεσιών, 

(β) η διαδικασία χορηγήσεως αδειών ή δηλώσεων ή εγκρί¬ 
σεων παροχής τηλεπικοιωνιακών υπηρεσιών είτε ατομικά είτε 
κατά κατηγορίες παρεχομένων υπηρεσιών, 

(γ) οι διαδικασίες ελέγχου της συμμορφώσεως των τηλεπι¬ 
κοινωνιακών επιχειρήσεων προς τους όρους της άδειας, δη- 
λώσεως ή εγκρίσεως, 

(δ) οι διαδικασίες του συμβιβασμού, οι οποίες προβλέπο- 
νται από την Οδηγία 92/44/Ε.Ο.Κ. (Στοιχ. Α. 2γ, παράγρ. 4, 
άρθρου δευτέρου, Ν. 2246/94). 

(5) Για την έκδοση των κωδίκων δεοντολογίας, οι οποίοι 
διέπουν την άσκηση τηλεπικοινωνιακών δραστηριοτήτων. 
(Στοιχ. Α. 2δ, παράγρ. 4, άρθρου δευτέρου, Ν. 2246/94). 

(6) Για την από τον Υπουργό Μεταφορών και Επικοινωνιών 
λήψη των κατά περίπτωση αναγκαίων μέτρων για την απρό¬ 
σκοπτη και αποδοτική λειτουργία και ανάπτυξη του τομέα των 
τηλεπικοινωνιών. (Στοιχ. Α. 2ε, παράγρ. 4, άρθρου δευτέρου, 
Ν. 2246/94). 


(7) Για θέματα εθνικής τηλεπικοινωνιακής πολιτικής και τη¬ 
λεπικοινωνιακής νομοθεσίας (Στοιχ. Α.2 στ. παράγρ. 4, άρ¬ 
θρου δευτέρου Ν. 2246/94). 

ε. Η αποστολή στην Επιτροπή της Ευρωπαϊκής Ένωσης 
(Ε.Ε.) κάθε σχεδίου εσωτερικής νομοθετικής πράξεως που 
καταρτίζεται για τον καθορισμό των χαρακτηριστικών των τε¬ 
χνικών, μέσων διασύνδεσης που είναι αναγκαία για τη χρησι- 
μοποίση των δημόσιων τηλεπικοινωνιακών δικτύων με την 
επιφύλαξη των συναφών διεθνών συμβάσεων καθώς επίσης 
και κάθε αναγκαίας πληροφοράις για τη σύνταξη της ετήσιας 
συνολικής έκθεσης ως προς την εφαρμογή των κανόνων 
ανταγωνισμού στις αγορές των τηλεπικοινωνιακών υπηρε¬ 
σιών. (Στοιχ. Β, παράγρ. 4, άρθρου δευτέρου Ν. 2246/94). 

στ. Η έκδοση και αποστολή οδηγιών και συστάσεων προς 
τις εταιρείες παροχής τηλεπικοινωνιακών υπηρεσιών είτε αυ- 
τεπαγγέλτως είτε κατόπιν αιτήματος αρμόδιας ελληνικής αρ¬ 
χής ή αρχής των Ευρωπαϊκών Κοινοτήτων ή τρίτου (Στοιχ. Α. 2 
στ, παράγρ. 4, άρθρου δευτέρου Ν. 2246/94). 

ζ. Η παρακολούθηση των τεχνικών ομάδων και επιτροπών 
της Διεθνούς Ένωσης Τηλεπικοινωνιών (ΙΤΙΙ) και της Ευρω¬ 
παϊκής Διάσκεψης Ταχυδρομείων και Τηλεπικοινωνιών 
(ΟΕΡΤ) και κάθε άλλου διεθνούς οργανισμού και συνεδρίων, 
συναντήσεων που ασχολούνται με θέματα της αρμοδιότητας 
του τμήματος υπό τους όρους και προϋποθέσεις του άρθρου 
14 του παρόντος Π.Δ. 

η. Η άσκηση των ακόλουθων ελεγκτικών αρμοδιοτήτων 
(Στοιχ. Α. 3α, 3β, 3δ, παράγρ. 4, άρθρου δευτέρου Ν. 2246/ 
94). 

(1) Ελέγχου τήρησης, εκ μέρους των τηλεπικοινωνιακών 
επιχειρήσεων και των χρηστών ραδιοηλεκτρικών συσκευών, 
των διατάξεων, οι οποίες καθορίζουν τους τεχνικούς και λοι¬ 
πούς κανόνες που αναφέρονται στην ποιότητα των παρεχο¬ 
μένων υπηρεσιών στον ελεύθερο ανταγωνισμό και την ίση με¬ 
ταχείριση των τηλεπ/κών επιχειρήσεων και των χρηστών, 
στην ορθολογική τιμολόγηση των παρεχομένων υπηρεσιών 
και στην προστασία των δικαιωμάτων των χρηστών. 

(2) Ελέγχου τήρησης εκ μέρους των τηλεπικοινωνιακών 
επιχειρήσεων, των όρων οι οποίοι περιέχονται στην άδεια, τη 
σύμβαση παραχωρήσεως, τη δήλωση, την έγκριση ή το πιστο¬ 
ποιητικό εξέτασης τύπου. 

(3) Μετά από καταγγελία εκ μέρους αρμόδιας αρχής ή τρί¬ 
του ή και αυτεπαγγέλτως εισηγείται στην Ολομέλεια της ΕΕΤ: 

- Την κλήση των παραβατών κανόνων, που αφορούν στην 
άσκηση τηλεπικοινωνιακών δραστηριοτήτων να παύσουν την 
παράβαση και 

- Την επιβολή στους παραβάτες των διοικητικών προστί¬ 
μων που προβλέπονται στην παράγραφο 4 του άρθρου τέταρ¬ 
του του Νόμου 2246/94. 

(4) Εάν κατά την άσκηση των ελεγκτικών αυτών αρμοδιοτή¬ 
των διαπιστώνεται η τέλεση πράξεων ή παραλείψεων, ο έλεγ¬ 
χος των οποίων ανήκει στην αρμοδιότητα άλλων διοικητικών 
αρχών ή στη δικαιοδοσία της δικαστικής αρχής εισηγείται 
στην Ολομέλεια της ΕΕΤ την παραπομπή των υποθέσεων αυ¬ 
τών στις αρμόδιες αρχές. 

θ. Ο έλεγχος πληρότητας και νομιμότητας των υποβαλλο- 
μένων δηλώσεων, που προβλέπονται από την παράγρ. 5 του 
άρθρου τρίτου του Ν. 2246/94 και η εισήγηση στην Ολομέ¬ 
λεια της ΕΕΤ για την αποδοχή τους. (Στοιχ. Α. 1 δ, παράγρ. 4, 
άρθρου δευτέρου, Ν. 2246/94). 

ι. Η τήρηση μητρώου αδειών και δηλώσεων και μητρώου τη¬ 
λεπικοινωνιακών επιχειρήσεων. (Στοιχ. Α. 1 δ, παράγρ. 4, άρ¬ 
θρου δευτέρου, Ν. 2246/94). 

ια. Η συλλογή και επεξεργασία των απαιτουμένων στοι¬ 
χείων και η εισήγηση στην Ολομέλεια της ΕΕΤ για την επίλυση 
διαφορών που αναφύονται μεταξύ των τηλεπικοινωνιακών 
επιχειρήσεων αφενός και μεταξύ αυτών και του Δημοσίου ή/ 
και των χρηστών αφετέρου και αφορούν την εθνική και κοινο¬ 
τική νομοθεσία κατά την άσκηση των τηλεπικοινωνιακών δρα- 

στηριοτήτων που διέπονται από τις διατάξεις του Ν. 2246/94. 
(Στοιχ. Δ., παράγρ. 4, άρθρου δευτέρου, Ν. 2249/94). 

ιβ. Η συμμετοχή οε εθνικές και διεθνείς επιτροπές, επί θε¬ 
μάτων αδειοδότησης τηλεπικοινωνιακών δικτύων - υπηρε¬ 
σιών υπό τις προϋποθέσεις και όρους του άρθρου 14 του πα¬ 
ρόντος Π. Δ. 

Γ. Τμήμα Πιστοποίησης Τηλεπικοινωνιακού Εξοπλισμού 
Στο Τμήμα αυτό ανήκουν οι ακόλουθες αρμοδιότητες: 
α. Η χορήγηση πιστοποιητικών εξέτασης τύπου του Τηλε¬ 
πικοινωνιακού Τερματικού Εξοπλισμού (ΤΤΕ) σύμφωνα με τις 
διατάξεις της παραγρ. 3 του άρθρου τρίτου του Ν. 2246/94. 
(Στοιχ. Α. 1β, παράγρ. 4, άρθρου δευτέρου, Ν. 2246/94). 

β. Η εξέταση των τεχνικών εγγράφων και αξιολόγηση, αν ο 
ΤΤΕ συμμορφώνεται προς τις σχετικές απαιτήσεις. 

γ. Η εξέταση των εκθέσεων και εξακρίβωση, αν ο ΤΤΕ 
ανταποκρίνεται προς τους σχετικούς Τεχνικούς Κανονισμούς 
ή Πρότυπα Ευρωπαϊκά ή Εθνικά. 

δ. Η μέριμα για την τήρηση των διαδικασιών συμμόρφωσης 
προς τον τύπο από τον κατασκευαστή ή τον αντιπρόσωπο. 

ε. Η κατάρτιση των διαδικασιών εξέτασης τύπου, δοκιμών 
και πιστοποίησης της ποιότητας κατασκευής του ΤΤΕ και η 
υποβολή προτάσεων για την παραγωγή των ελληνικών τεχνι¬ 
κών κανονισμών και προτύπων των σχετικών με τον τηλεπι¬ 
κοινωνιακό εξοπλισμό. (Στοιχ. Α. 1ε και Α. 2στ., παράγρ. 4, 
άρθρου δευτέρου, Ν. 2246/94). 

στ. Η συμμετοχή στα όργανα που ασχολούνται με την 
εθνική, ευρωπαϊκή ή και διεθνή τυποποίηση στον τομέα του 
τηλεπικοινωνιακού εξοπλισμού καθώς και στα ευρωπαϊκά όρ¬ 
γανα που ασχολούνται με την εκπόνηση τεχνικών κανονισμών 
υπό τις προϋποθέσεις της παραγράφου 4, του άρθρου 14 του 
παρόντος. 

ζ. Η ενημέρωση της Βιβλιοθήκης και των Αρχείων με όλους 
τους Τεχνικούς Κανονισμούς - Πρότυπα - Συστάσεις. 

η. Η μέριμνα για την εξασφάλιση όλων των εργαλείων, με τα 
οποία μπορεί να υλοποιηθεί το έργο της πιστοποίησης του τη¬ 
λεπικοινωνιακού εξοπλισμού. 

θ. Ο εργαστηριακός έλεγχος δειγμάτων (τύπων) τερματι¬ 
κών συσκευών σε κατάλληλα διαμορφωμένους και εξοπλι¬ 
σμένους εργαστηριακούς χώρους με σκοπό την έκδοση εκ¬ 
θέσεων δοκιμής τεχνικών γνωματεύσεων σύμφωνα με τα 
σχετικά εναρμονισμένα πρότυπα. 

ι. Η υποβολή προς έγκριση στην Ολομέλεια της ΕΕΤ σχε¬ 
δίων γνωμοδοτήσεών της για την έκδοση ή τροποποίηση των 
κανονισμών, με τους οποίους ρυθμίζονται οι διαδικασίες απο¬ 
δοχής τύπων, δοκιμών και τυποποιήσεων τηλεπικοινωνιακού 
τερματικού εξοπλισμού, καθώς και χορήγησης πιστοποιητι¬ 
κών εξέτασης τύπου και έγκρισης σύνδεσης του εξοπλισμού 
αυτού. (Στοιχ. Α. 2γ, παράγρ. 4, άρθρου δευτέρου, Ν. 2246/ 
94). 

ια. Ο έλεγχος κατ’ εξουσιοδότηση της Ολομέλειας της ΕΕΤ 
της τήρησης εκ μέρους των τηλεπικοινωνιακών επιχειρήσεων 
των όρων που αφορούν στις διαδικασίες χορήγησης πιστοποι¬ 
ητικών εξέτασης τύπου - έγκρισης σύνδεσης Τηλεπ/κού Τερ¬ 
ματικού Εξοπλισμού (ΤΤΕ) και η εισήγηση στην Ολομέλεια 
της ΕΕΤ επιβολής στους παραβάτες των διοικητικών προστί¬ 
μων που προβλέπονται στην ελληνική νομοθεσία. (Στοιχ. Α 
3α(β), παράγρ. 4άρθρου δευτέρου, Ν. 2246/94). 

Αρθρο 3 

1. Τη Διεύθυνση Σχεδιασμού και Ανταγωνισμού συγκρο¬ 
τούν τα εξής Τμήματα: 

Α) Τμήμα Προγραμματισμού και Επιχειρησιακών θεμά¬ 
των 

Β) Τμήμα Οικονομικής Ανάλυσης και Ανταγωνισμού. 

2. Οι αρμοδιότητες της Δ/νσης Σχεδιασμού και Ανταγωνι¬ 
σμού ανάγονται στα κατωτέρω θέματα και κατανέμονται με¬ 
ταξύ των Τμημάτων της ως εξής: 

Α. Τμήμα Προγραμματισμού και Επιχειρησιακών θεμάτων 


Στο τμήμα αυτό ανήκουν οι ακόλουθες αρμοδιότητες: 
α. Η μελέτη κανονιστικών διατάξεων και γενικότερα παρα¬ 
κολούθηση των οδηγιών και συστάσεων της Ευρωπαϊκή Ένω¬ 
σης και εναρμόνισης αυτών με την ελληνική νομοθεσία. 

β. Η μελέτη της προοπτικής ανάπτυξης των τηλεπικοινω¬ 
νιών στην Ελλάδα και εισήγησης στο Υπουργείο Μεταφορών 
και Επικοινωνιών επί συγκεκριμένης πολιτικής. (Στοιχ. Α, 2στ, 
παράγρ. 4, άρθρου δευτέρου Ν. 2246/94). 

γ.Η μελέτη και θέσπιση συγκεκριμένων στόχων ανάπτυξης 
της Ε.Ε.Τ. 

Β. Τμήμα Οικονομικής Ανάλυσης και Ανταγωνισμού 
Στο τμήμα αυτό ανήκουν οι ακόλουθες αρμοδιότητες: 
α. Η παρακολούθηση της ορθής διενέργειας του ανταγωνι¬ 
σμού στην τηλεπικοινωνιακή αγορά. 

β. Η παρακολούθηση τιμολογίων παροχής τηλεπικοινωνια¬ 
κών υπηρεσιών από τις διάφορες επιχειρήσεις και επέμβαση 
σε περίπτωση μη τήρησης της εκάστοτε ισχύουσας νομοθε¬ 
σίας. 

γ. Η εξέταση τεχνοοικονομικών μελετών, σύστασης και 
ανάπτυξης τηλεπικοινωνιακών επιχειρήσεων που υποβάλουν 
στην ΕΕΤ αίτηση για άσκηση τηλεπ/κών δραστηριοτήτων, 
σύμφωνα με τις εκάστοτε ισχύουσες διατάξεις. 

δ. Η σύνταξη της ετήσιας συνολικής έκθεσης ως προς την 
εφαρμογή των κανόνων ανταγωνισμού στις αγορές τηλεπικοι¬ 
νωνιακών υπηρεσιών (στοιχ. Β', παρ. 4, άρθρο δεύτερο, Ν. 
2246/94) και η υποβολή της αρμοδίως προς την Ολομέλεια 
της ΕΕΤ. 

Αρθρο 4 

1. Τη Διεύθυνση Διοικητικού - Οικονομικού συγκροτούν τα 
εξής Τμήματα: 

α. Τμήμα Προσωπικού, 

Β. Τμήμα Οικονομικού, 

2. Οι αρμοδιότητες της Διεύθυνσης Διοικητικού - Οικονομι¬ 
κού ανάγονται στα κατωτέρω θέματα τα οποία κατανέμονται 
μεταξύ των Τμημάτων της ως εξής: 

Α. Τμήμα Προσωπικού - Γραμματείας 
Στο Τμήμα αυτό ανήκουν οι ακόλουθες αρμοδιότητες: 
α. Η μέριμνα για όλα τα θέματα που σχετίζονται με την υπη¬ 
ρεσιακή κατάσταση του πάσης φύσεως Προσωπικού της 
Ε.Ε.Τ. και η παρακολούθηση των θεμάτων σταδιοδρομίας του 
μόνιμου προσωπικού της. 

β. Η μέριμα για τη συγκέντρωση και επεξεργασία των στοι¬ 
χείων των σχετικών με τις ανάγκες της Ε.Ε.Τ. σε θέσεις προ¬ 
σωπικού, την κατανομή τους σε κλάδους, βαθμούς και ειδικό¬ 
τητες σε συνεργασία με τις άλλες Διευθύνσεις και η τήρηση 
στοιχείων για την αριθμητική σύνθεση και τις αριθμητικές με¬ 
ταβολές του προσωπικού. 

γ. Η παρακολούθηση των αδειών του προσωπικού της 
Ε.Ε.Τ. και του ωραρίου εργασίας. 

δ. Η λειτουργία, συντήρηση και ασφάλεια του κτιρίου της 
έδρας της Επιτροπής. 

ε. Η διακίνηση και αρχειοθέτηση της εν γένει αλληλογρα¬ 
φίας, η δακτυλογράφηση και η αναπαραγωγή εγγράφων και 
εντύπων. 

στ. Η τήρηση του αρχείου της Ε.Ε.Τ. 
ζ. Η μέριμνα για τη μετάφραση κειμένων απαραίτητων για 
την ομαλή λειτουργία της Ε.Ε.Τ. 

η. Η τήρηση των φακέλλων υποθέσεων ως και η εσωτερική 
διακίνησή τους. 

θ. Η υποδοχή των επισκεπτών της Επιτροπής. 

Β. Τμήμα Οικονομικού 

Στο Τμήμα αυτό ανήκουν οι ακόλουθες αρμοδιότητες: 
α. Η σύνταξη, μέριμνα για την έγκριση, εκτέλεση και παρα¬ 
κολούθηση του Προϋπολογισμού της Ε.Ε.Τ., καθώς και η σύ¬ 
νταξη των εξαμηνιαίων απολογιστικών καταστάσεων για την 
υποβολή τους στον Υπουργό Μεταφορών και Επικοινωνιών 
(Στοιχ. Ε, παράγρ. 8, άρθρου δευτέρου, Ν. 2246/94). 

β. Ο έλεγχος και η παρακολούθηση της είσπραξης των ειδι¬ 
κών υπέρ της Ε.Ε.Τ. εφάπαξ ή περιοδικών ανταποδοτικών τε¬ 
λών από τις επιχειρήσεις που παρέχουν τηλεπικοινωνιακές 
υπηρεσίες και παρακολούθηση των πόσης (ρύσεως εσόδων 
της Ε.Ε.Τ., καθώς και των οικονομικών στοιχείων που υπο¬ 
βάλλουν οι επιχειρήσεις που υπόκεινται στην καταβολή των 
ανταποδοτικών τελών. (Παράγρ. 8, άρθρου δευτέρου Ν. 
2246/94). 

γ. Η μισθοδοσία του Προσωπικού της Ε.Ε.Τ. και αμοιβές 
των εξωτερικών συνεργατών της. 

δ. Η εκτέλεση προμηθειών ηλεκτρονικού εξοπλισμού (Ηηγ- 
όνν 3 Γβ) λογισμικού και λοιπών επιστημονικών οργάνων και 
εξοπλισμού απαιραιτήτων για την εκπλήρωση της ειδικής 
αποστολής της Ε.Ε.Τ. (Στοιχ. Ζ, παράγρ. 7, άρθρου δευτέ¬ 
ρου, Ν. 2246/94). 

ε. Η εκτέλεση προμηθειών αναλώσιμων υλικών. 

στ. Η τήρηση των προβλεπόμενων από την κείμενη νομο¬ 
θεσία βιβλίων και στοιχείων καθώς και η καταγραφή του πά- 
σης φύσεως εξοπλισμού της Ε.Ε.Τ. 

ζ. Η οργάνωση, λειτουργία και παρακολούθηση του Λογι¬ 
στηρίου και του Ειδικού Λογαριασμού της Ε.Ε.Τ. 

η. Οι σχέσεις με Ορκωτούς Λογιστές. (Στοιχ. ΣΤ, παράγρ. 8, 
άρθρου δευτέρου, Ν. 2246/94). 

θ. Οργάνωση, λειτουργία και παρακολούθηση του Τα¬ 
μείου. 

Αρθρο 5 

Τμήμα Νομικών Υποθέσεων 

Στο Τμήμα αυτό ανήκουν οι ακόλουθες αρμοδιότητες: 

1. Γνωμοδότηση και παροχή νομικών συμβουλών για κάθε 
θέμα που κρίνει σκόπιμο η Ολομέλεια της Ε.Ε.Τ. Για το σκοπό 
αυτό, συνεργάζεται με τις υπηρεσίες της Ε.Ε.Τ., οι οποίες 
υποχρεούνταινα χορηγούν όλα τα αναγκαία σχετικά στοιχεία. 

2. Τήρηση του αρχείου της υπάρχουσας Τηλεπικοινωνιακής 
Νομοθεσίας, Νομολογίας και Βιβλιογραφίας. 

3. Η ευθύνη για την τήρηση και ενημέρωση αρχείου όλων 
των δικαστικών υποθέσεων και γνωμοδοτήσεων και τη φύ¬ 
λαξή τους. 

4. Επιλαμβάνεται των πόσης φύσεως καταγγελιών και πα¬ 
ραπόνων για παραβάσεις, αφενός μεν, της κείμενης νομοθε¬ 
σίας σε ό,τι αφορά την άσκηση τηλεπ/κών δραστηριοτήτων 
και τη λειτουργία των κανόνων ανταγωνισμού, αφετέρου δε, 
των όρων των αδειών και των όρων των συμβάσεων μεταξύ 
τηλεπικοινωνιακών επιχειρήσεων και χρηστών. 

5. Διερευνά και επεξεργάζεται, σε συνεργασία με τις αρμό¬ 
διες Υπηρεσίες της Ε.Ε.Τ., τις ως άνω υποθέσις και προετοι¬ 
μάζει τους σχετικούς φακέλους προκειμένου να ακολουθήσει 
η διαδικασία ακροάσεων. 

6. Εισηγείται την παραπομπή στις αρμόδιες διοικητικές ή 
δικαστικές αρχές, αναλόγως, κάθε υπόθεσης που δεν εμπί¬ 
πτει μεν στις αρμοδιότητες της Ε.Ε.Τ., χρήζει όμως περαι¬ 
τέρω διοικητικού ή δικαστικού ελέγχου. 

7. Τηρεί το επίσημο ιδιαίτερο βιβλίο, στο οποίο καταχωρού- 
νται οι αποφάσεις της Ε.Ε.Τ. (Στοιχ. Ε. παράγρ. 7, άρθρου 
δευτέρου, Ν.2246/94). 

Άρθρο 6 

Τμήμα Δημοσίων και Διεθνών Σχέσεων 

Στο Τμήμα αυτό ανήκουν οι ακόλουθες αρμοδιότητες: 

1. Η παρακολούθηση του οικονομικού και πολιτικού τύπου 
και η ενημέρωση του Προέδρου, του Αναπληρωτή, των Με¬ 
λών της Ε.Ε.Τ. καθώς και των αμροδίων Διευθύνσεων για τα 
θίγόμενα κάθε φορά θέματα. 

2. Η μέριμνα για την απάντηση στα δημοσιεύματα του Τύ¬ 
που. 

3. Η μέριμνα για την επικοινωνία του Προέδρου, του Ανα¬ 
πληρωτή του και των Μελών της Ε.Ε.Τ. με τα μέσα μαζικής 
ενημέρωσης σε θέματα τηλεπικοινωνιών. 


4. Η διοργάνωση της χώρας μας διεθνών συνόδων, σεμινα¬ 
ρίων, συμποσίων και άλλων εκδηλώσεων, με σκοπό, εκτός 
των άλλων, την προαγωγή της έρευνας και τεχνολογίας στον 
τομέα των τηλεπικοινωνιών. 

5. Κάθε άλλο θέμα που ενδιαφέρει ή σχετίζεται με την 
Ε.Ε.Τ. και αναφέρεται σε τηλεπικοινωνιακές δραστηριότητες 
που ασκούνται σε διεθνή κλίμακα. 

6. Η γνωστοποίηση στο κοινό με τα πλέον πρόσφορα μέσα 
δημοσιότητας, των απόψεων της ΕΕΤ για κάθε ζήτημα που 
προάγει το έργο και την αποστολή της καθώς και την ανά¬ 
πτυξη του τομέα των τηλεπ/κών στην Ελλάδα (Στοιχ. Α. 2ζ, 
παράγρ. 4, Ν. 2246/94). 

Άρθρο 7 

Τμήμα Γραμματειακής Υποστήριξης 
Προέδρου - Αναπληρωτή - Μελών της Ε.Ε.Τ. 

Στο Τμήμα αυτό ανήκουν οι ακόλουθες αρμοδιότητες: 

1. Διεκπεραίωση των επαφών και της προσωπικής αλληλο¬ 
γραφίας του Προέδρου, του Αναπληρωτή του και των λοιπών 
Μελών της Ε.Ε.Τ. 

2. Υποδοχή των επισκεπτών του Προέδρου, του Αναπλη¬ 
ρωτή του και των Μελών της Ε.Ε.Τ. 

3. Ομαλή και ταχεία προώθηση της αλληλογραφίας που 
προσκομίζεται για υπογραφή από τον Πρόεδρο ή τον Αναπλη¬ 
ρωτή του ως και η διακίνηση γενικώς της αλληλογραφία προς 
τα Μέλη της Ε.Ε.Τ. 

ΚΕΦΑΛΑΙΟ Γ 
ΜΟΝΙΜΟ ΠΡΟΣΩΠΙΚΟ 
Άρθρο 8 

Οι θέσεις του μόνιμου προσωπικού της Ε.Ε.Τ. ανέρχονται 
σε τριάντα (30) σύμφωνα με το άρθρο 5 παρ. 3 του Ν. 
2366/95 και ορίζονται κατά κατηγορίες και κλάδους ως εξής: 
α. ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (ΠΕ) 

Κλάδος ΠΕΙ Διοικητικοί - Οικονομικοί, θέσεις τρεις (3). 
Κλάδος ΠΕ2 Μηχανικών, θέσεις πέντε (5). 

Κλάδος ΠΕ3 Φυσικών, θέσεις δύο (2). 

Κλάδος ΠΕ4 Στατιστικών, θέσεις μία (1). 
β. ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 

Κλάδος ΤΕ1 Διοικητικός - Λογιστικός, θέσεις έξι (6). 
Κλάδος ΤΕ2 Πληροφορικής, θέσεις μία (1). 

Κλάδος ΤΕ3 Τεχνολογικών Εφαρμογών, θέσεις επτά (7). 
δ. ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 

Κλάδος ΔΕΙ Διοικητικών - Λογιστικών, θέσεις δύο (2). 
Κλάδος ΔΕ2 Τηλεφωνητών, θέσεις μία (1). 

Κλάδος ΔΕ3 Τεχνικός (Ειδικότητας Οδηγών), θέσεις μία 

(1). 

δ. ΥΠΟΧΡΕΩΤΙΚΗ ΕΚΠΑΙΔΕΥΣΗΣ (ΥΕ) 

Κλάδος ΥΕ1 Επιμελητών, θέσεις μία (1). 

Άρθρο 9 

Προσόντα Πρόσληψης 

1. Τυπικό προσόν διορισμού για τους κλάδους του άρθρου 
8 ορίζονται τα προβλεπόμενα από τις διατάξεις των Π.Δ. 194/ 
88, 172/92 και 368/92 όπως κάθε φορά ισχύουν. 

2. Ειδικότερα για τον κλάδο ΠΕ3 Φυσικών ως προσόντα 
διορισμού ορίζονται τα εξής: 

Πτυχίο του Φυσικού Τμήματος της Σχολής θετικών Επιστη¬ 
μών Ελληνικού Πανεπιστημίου ή ισότιμης σχολής της αλλοδα¬ 
πής, μετ’ ενδεικτικού Ραδιοηλεκτρολογίας ή Ηλεκτρονικής 
και Ραδιοηλεκτρολογίας, Ανώτατου Εκπαιδευτικού Ιδρύμα¬ 
τος της ημεδαπής ή άλλο ισότιμο ενδεικτικό αντίστοιχης ειδι¬ 
κότητας, Ανώτατου Εκπαιδευτικού Ιδρύματος της ημεδαπής 
ή αλλοδαπής. 

3. Ειδικότερα για τον κλάδο ΠΕ2 Μηχανικών ως προσόντα 
διορισμού ορίζονται τα εξής: 

Πτυχίο του Τμήματος Ηλεκτρολόγων Μηχανικών Ελληνικού 
Πανεπιστημίου ή ισότιμης Σχολής της αλλοδαπής. 

ΚΕΦΑΛΑΙΟ Δ 

Ειδικό Επιστημονικό Προσωπικό 
Άρθρο 10 

Οι θέσεις του ειδικού επιστημονικού προσωπικού της 
Ε.Ε.Τ. ανέρχονται σε τριάντα (30), σύμφωνα με το άρθρο 5 
παρ. 3 του Ν. 2366/95, ως εξής: 

α) Δεκαέξι (16) θέσεις πτυχιούχων Μηχανικών ή Φυσικών ή 
Πληροφορικής με επιστημονική εξειδϊκευση στα εξής, αντι- 
στοίχως αντικείμενα: 

Διαχείριση Φάσματος, θέσεις δύο (2) 

Δορυφορικές Ραδιοεπικοινωνίες, θέσεις δύο (2) 

Κινητές και Προσωπικές Υπηρεσίες, θέσεις τρεις (3) 
Δίκτυα, θέσεις μία (1) 

Αριθμοδότησης, θέσεις τρεις (3) 

Πιστοποίησης, θέσεις τρεις (3) 

Τηλεπληροφορικής, θέσεις τέσσερις (4) 
β) Έντεκα (11) θέσεις πτυχιούχων Οικονομικών ή Πολιτι¬ 
κών Επιστημών με επιστημονική εξειδϊκευση στα εξής, αντι- 
στοίχως, αντικείμενα: 

Τιμολογιακή Πολιτική, θέσεις δύο (2) 

Οικονομική Ανάλυση, θέσεις δύο (2) 

Διοίκηση Επιχειρήσεων, θέσεις δύο (2) 

Επιχειρησιακή Έρευνα, θέσεις δύο (2) 

Έρευνα Αγοράς (Μευ-ΚβΙιπς)), θέσεις δύο (2) 

Δημοσίων Σχέσεων, θέσεις μία (1) 
γ) Τρεις (3) θέσεις πτυχιούχων Νομικής με επιστημονική 
εξειδϊκευση στο Δημόσιο ή Ιδιωτικό Δίκαιο. 

Άρθρο 11 

Προσόντα Πρόσληψης 

Ως προσόντα πρόσληψης για το Ειδικό Επιστημονικό Προ¬ 
σωπικό του άρθρου 10 του παρόντος, ορίζονται τα προβλεπό- 
μενα στο άρθρο 25 παράγρ. 2 του Ν. 1943/91 με επιστημο¬ 
νική εξειδϊκευση στα κατά περίπτωση αντικείμενα του προη¬ 
γουμένου άρθρου. 

Άρθρο 12 

Κατανομή θέσεων Προσωπικού 

Η κατανομή του ανωτέρω Προσωπικού για τη στελέχωση 
της Ε.Ε.Τ. στις Διευθύνσεις και τα Τμήματα έχει ως ακολού¬ 
θως: 

1. Διεύθυνση Τεχνικών θεμάτων 
α. Τμήμα Ραδιοσυχνοτήτων 

Μία (1) θέση μόνιμου Προσωπικού κατηγορία ΠΕ2 Μηχανι¬ 
κών. 

Μία (1) θέση μόνιμου Προσωπικού κατηγορία ΠΕ3 Φυσι¬ 
κών. 

Δύο (2) θέσεις μόνιμου Προσωπικού κατηγορία ΤΕ3 - Τε¬ 
χνολογικών Εφαρμογών. 

Δύο (2) θέσεις Προσωπικού με σύμβαση εργασίας αορί¬ 
στου χρόνου Μηχανικών, Φυσικών ή Πτυχιούχων Πληροφορι¬ 
κής με εξειδϊκευση στη Διαχείριση Φάσματος. 

Δύο (2) θέσεις Προσωπικού με σύμβαση εργασίας αορί¬ 
στου χρόνου Μηχανικού, Φυσικού ή Πτυχιούχων Πληροφορι¬ 
κής, εξειδϊκευση στις Δορυφορικές Ραδιοεπικοινωνίες, 
β. Τμήμα Δικτύων και Υπηρεσιών 

Δύο (2) θέσεις μόνιμου Προσωπικού Κατηγορία ΠΕ2 - Μη¬ 
χανικών. 

Δύο (2) θέσεις μόνιμου Προσωπικού κατηγορία ΤΕ3 - Τε¬ 
χνολογικών Εφαρμογών. 

Τρεις (3) θέσεις Προσωπικού με σύμβαση εργασίας αορί¬ 
στου χρόνου Μηχανικών, Φυσικών, ή πτυχιούχων Πληροφορι¬ 
κής με ειδίκευση στις Κινητές και Προσωπικές Υπηρεσίες. 

Μία (1) θέση προσωπικού με σύμβαση εργασίας αορίστου 
χρόνου Μηχανικών, Φυσικών ή πτυχιούχων Πληροφορικής με 
εξειδϊκευση στα Δίκτυα. 


Μία (1) θέση Προσωπικού με σύμβαση εργασίας αορίστου 
χρόνου Μηχανικών, Φυσικών ή Πτυχιούχων Πληροφορικής με 
εξειδϊκευση στην Αριθμοδότηση. 

Δύο (2) θέσεις με σύμβαση εργασίας αορίστου χρόνου Μη¬ 
χανικών, Φυσικών ή Πτυχιούχων Πληροφορικής με εξειδί- 
κευση στην Τηλεπληροφορική, 
γ. Τμήμα Πιστοποίησης Τηλεπικοινωνιακού Εξοπλισμού 
Μία (1) θέση μόνιμου Προσωπικού κατηγορία ΠΕ2 Μηχανι¬ 
κών. 

Μία (1) θέση μόνιμου Προσωπικού κατηγορία ΠΕ3 Φυσι¬ 
κών. 

Δύο (2) θέσεις μόνιμου προσωπικού κατηγορία ΤΕ3 - Τε¬ 
χνολογικών Εφαρμογών. 

Τρεις (3) θέσεις με σύμβαση εργασίας αορίστου χρόνου - 
Μηχανικών, Φυσικών ή Πτυχιούχων Πληροφορικής με εξειδί- 
κευση στην Πιστοποίηση. 

2. Διεύθυνση Σχεδιασμού και Ανταγωνισμού 
α. Τμήμα Προγραμματισμού και Επιχειρησιακών θεμάτων 
Μία (1) θέση μόνιμου προσωπικού κατηγορίας ΠΕ2 Μηχα¬ 
νικών. 

Μία (1) θέση μόνιμου προσωπικού κατηγορίας ΤΕ3 Τεχνο¬ 
λογικών Εφαρμογών. 

Δύο (2) θέσεις Προσωπικού με σύμβαση εργασίας αορί¬ 
στου χρόνου πτυχιούχων Οικονομικών ή Πολιτικών Επιστη¬ 
μών με εξειδϊκευση στην Επιχειρησιακή έρευνα. 

Μία (1) θέση προσωπικού με σύμβαση εργασίας αορίστου 
χρόνου πτυχιούχων Οικονομικών ή Πολιτικών Επιστημών με 
εξειδϊκευση στην Έρευνα αγοράς - Μ3ΐ1<βΙίη9. 

Μία (1) θέση προσωπικού με σύμβαση εργασίας αορίστου 
χρόνου πτυχιούχων Οικονομικών ή Πολιτικών Επιστημών με 
εξειδϊκευση στη Διοίκηση Επιχειρήσεων. 

Δύο (2) θέσεις προσωπικού με σύμβαση εργασίας αορίστου 
χρόνου Μηχανικών, Φυσικών ή Πτυχιούχων Πληροφορικής με 
εξειδϊκευση στην Τηλεπληροφοική. 
β. Τμήμα Οικονομικής Αναλύσεως και Ανταγωνισμού 
Μία (1) θέση μόνιμου Προσωπικού κατηγορίας ΠΕ3 - Στατι¬ 
στικός. 

Μία (1) θέση μόνιμου Προσωπικού κατηγορίας ΤΕ1 - Διοι¬ 
κητικός - Λογιστικός. 

Δύο (2) θέσεις προσωπικού με σύμβαση εργασίας αορίστου 
χρόνου πτυχιούχων Οικονομικών ή Πολιτικών Επιστημών με 
εξειδϊκευση στην Τιμολογιακή Πολιτική. 

Δύο (2) θέσεις Προσωπικού με σύμβαση εργασίας αορί¬ 
στου χρόνου πτυχιούχων Οικονομικών ή Πολιτικών Επιστημών 
με εξειδϊκευση στην Οικονομική Ανάλυση. 

Μία (1) θέση προσωπικού με σύμβαση εργασίας αορίστου 
χρόνου πτυχιούχων Οικονομικών ή Πολιτικών Επιστημών με 
εξειδϊκευση στην Διοίκηση Επιχειρήσεων. 

Μία (1) θέση Προσωπικού με σύμβαση εργασίας αορίστου 
χρόνου πτυχιούχων Οικονομικών ή Πολιτικών Επιστημών με 
εξειδϊκευση στην Έρευνα Αγοράς ΜβτΚθΙίπρ. 

3. Διεύθυνση Διοικητικού - Οικονομικού 
Μία (1) θέση μόνιμου Προσωπικού κατηγορίας ΠΕΙ - Διοι¬ 
κητικοί - Οικονομικοί. 

Μία (1) θέση μόνιμου Προσωπικού κατηγορίας ΤΕ1 - Διοι¬ 
κητικός - Λογιστικός. 

Μία (1) θέση μόνιμου Προσωπικού κατηγορίας ΤΕ2 - Πλη¬ 
ροφορικής. 

Μία (1) θέση μόνιμου Προσωπικού κατηγορίας ΔΕΙ - Διοι¬ 
κητικών - Λογιστικών. 

Μία (1) θέση μόνιμου Προσωπικού κατηγορίας ΔΕ2 - Τηλε¬ 
φωνητών. 

Μία (1) θέση μόνιμου Προσωπικού κατηγορίας ΥΕ1 - Επι¬ 
μελητών. 

Μία (1) θέση μόνιμου Προσωπικού κατηγορίας ΥΕ2 - Οδη¬ 
γών αυτοκινήτων, 
β. Τμήμα Οικονομικού 

Μία (1) θέση μόνιμου Προσωπικού κατηγορίας ΠΕΙ Διοικη¬ 
τικών - Οικονομικών. 

Δύο (2) θέσεις μόνιμου Προσωπικού κατηγορίας ΤΕ1 - Διοι¬ 
κητικών - Λογιστικών. 

Μία (1) θέση μόνιμου προσωπικού κατηγορίας ΔΕΙ - Διοι¬ 
κητικών - Λογιστικών. 

Τμήμα Νομικών Υποθέσεων 

Τρεις (3) θέσεις πτυχιούχων Νομικής Σχολής με σύμβαση 
εργασίας αορίστου χρόνου, με εξειδίκευση στο Δημόσιο ή Ιδι¬ 
ωτικό Δίκαιο. 

Τμήμα Γραμματειακής Υποστήριξης Προέδρου - Αναπλη¬ 
ρωτή - Μελών της Ε.Ε.Τ. 

Δύο (2) θέσεις μόνιμου Προσωπικού κατηγορίας ΤΕ1 Διοι¬ 
κητικός - Λογιστικός, 
γ. Τμήμα Δημοσίων και Διεθνών Σχέσεων. 

Μία (1) θέση μόνιμου Προσωπικού κατηγορίας ΠΕΙ - Διοι¬ 
κητικών - Οικονομικών. 

Μία (1) θέση προσωπικού με σύμβαση εργασίας αορίστου 
χρόνου Οικονομικών ή Πολιτικών Επιστημών με εξειδίκευση 
στις Δημόσιες Σχέσεις. 

4. Η τοποθέτηση του προσληφθησομένου προσωπικού 
στις υφιστάμενες κενές οργανικές θέσεις γίνεται με από¬ 
φαση της Ολομέλειας της Ε.Ε.Τ., η οποία αποφασίζει και για 
τις μεταγενέστερες των τοποθετήσεων απαιτούμενες εσω¬ 
τερικές μετακινήσεις του Προσωπικού. 

Άρθρο 13 
Προϊστάμενοι 

Προϊστάμενοι των Διευθύνσεων Τεχνικών θεμάτων και 
Σχεδιασμού και Ανταγωνισμού καθώς και των τμημάτων από 
τα οποία αποτελούνται αυτές, ορίζονται υπάλληλοι των κλά¬ 
δων ΠΕ2 και ΠΕ3. 

Προϊστάμενοι της Διεύθυνσης Διοικητικού - Οικονομικού 
καθώς και των τμημάτων της, ορίζονται υπάλληλοι των κλά¬ 
δων ΠΕΙ. 

Προϊστάμενοι των αυτοτελών τμημάτων ορίζονται, υπάλλη¬ 
λοι του κλάδου ΠΕΙ και ΤΕ1, πλην του Νομικού Τμήματος, 
όΐιου προϊστάμενος ορίζεται πτυχιουχος Νομικής Σχολής, με 
σύμβαση εργασίας αορίστου χρόνου. 

ΚΕΦΑΛΑΙΟ Ε 

Μορφές Συνεργασίας της Εθνικής Επιτροπής Τηλεπικοινω¬ 
νιών (Ε.Ε.Τ.) με τη Γενική Γραμματεία Επικοινωνιών (Γ.Γ.Ε.) 
του Υπουργείου Μεταφορών και Επικοινωνιών. 

Άρθρο .14 

Η ΕΕΤ συνεργάζεται με τη ΓΓΕ: 

1. Όταν απαιτείται η τεχνική εξακρίβωση παραβιάσεων της 
νομοθεσίας στη χρήση ραδιοσυχνοτήτων. 

2. Για την ορθολογικότερη επιλογή διαύλων ή ζωνών συχνο¬ 
τήτων που πρόκειται να εκχωρηθούν σε σταθμούς ραδιοεπι¬ 
κοινωνίας ή να διατεθούν σε χρήστες υπό μορφήν απονομής 
και κατά την έκδοση σχετικών πράξεων Αδειών ραδιοηλεκτρι¬ 
κών δικτύων, εκχωρήσεων και εγκρίσεων. 

3. Στην ενημέρωση και εκμετάλλευση του Εθνικού Καταλό¬ 
γου Ραδιοσυχνοτήτων (ΕΚΡ) ο οποίος τηρείται στη ΓΓΕ. 

4. Μέλη ή υπάλληλοι της ΕΕΤ μπορεί να συμμετέχουν, μετά 
από έγκριση του Υπουργού Μεταφορών και Επικοινωνιών 
(ΥΜΕ) ως εθνικοί αντιπρόσωποι: 

α. στις δραστηριότητες και τις συνόδους των αρμοδίων ορ¬ 
γάνων και τεχνικών επιτροπών της ΠΊ), της ΟΕΡΤ και της Ευ¬ 
ρωπαϊκής Ένωσης (ΕΕ), 

β) στα όργανα που ασχολούνται με την ευρωπαϊκή ή και διε¬ 
θνή τυποποίηση στον τομέα του τηλεπικοινωνιακού εξοπλι- 
σμού, 

γ. στα Ευρωπαϊκά όργανα που ασχολούνται με θέματα 
αδειοδότησης τηλεπικοινωνιακών δικτύων-υπηρεσιών, όπως 
επίσης και σε διεθνή συνέδρια για εξειδικευμένα θέματα. 
Στην περίπτωση αυτή, οι εκπρόσωποι της ΕΕΤ τελούν υπό 


τις οδηγίες του ΥΜΕ και συνεργάζονται με την ΓΓΕ για την κα¬ 
λύτερη εκπροσώπηση της χώρας. 

Οι δαπάνες μετάβασης, διαμονής και διατροφής τους κα¬ 
λύπτονται από την ΕΕΤ. 

Άρθρο 15 
Έναρξη ισχύος 

Η ισχύς του παρόντος Π ροεδρικού Διατάγματος αρχίζει από 
τη δημοσίευσή του στην Εφημερίδα της Κυβερνήσεως. 

Στον Υπουργό Μεταφορών και Επικοινωνιών, αναθέτουμε 
τη δημοσίευση αυτού του Προεδρικού Διατάγματος στην 
Εφημερίδα της Κυβερνήσεως. 

Αθήνα, 25 Σεπτεμβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤ/ΚΩΝ, ΔΗΜ. Δ/ΣΗΣ & ΑΠΟΚ/ΣΗΣ ΥΦΥΠ. ΟΙΚΟΝΟΜΙΚΩΝ 

ΑΛ. ΠΑΠΑΔΟΠΟΥΛΟΣ ΝΙΚ. ΧΡΙΣΤΟΔΟΥΛΑΚΗΣ 

ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΑΝ. ΜΑΝΤΕΛΗΣ 
-ί- 

ΑΠΟΦΑΣΕΙΣ 

(3) 

Πράξη Διοικητή αριθ. 2421/19.9.1997 
(Άρθρο 1 του Ν. 1266/82) 

Παροχή επενδυτικών υπηρεσιών από την Ελληνική Τράπεζα 
Βιομηχανικής Αναπτύξεως. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομι¬ 
σματικής πιστωτικής και συναλλαγματικής πολιτικής και άλ¬ 
λες διατάξεις», 

β) Το άρθρο 3 παράγρ. 4 του Ν. 2396/30.4.96 περί επεν¬ 
δυτικών υπηρεσιών στον τομέα των κινητών αξιών επάρκειας 
ιδίων κεφαλαίων των επιχειρήσεων παροχής επενδυτικών 
υπηρεσιών και πιστωτικών ιδρυμάτων και άυλες μετοχές, 

γ) Τις ΠΔ/ΤΕ 2053/18.3.92 περί Ιδίων Κεφαλαίων, 2054/ 
18.3.92 περί Συντελεστή Φερεγγυότητας, 2246/16.9.93 
περί εποπτείας και ελέγχου των Μεγάλων Χρηματοδοτικών 
Ανοιγμάτων και 2397/7.11.96 περί κεφαλαιακής επάρκειας 
των πιστωτικών ιδρυμάτων, 

δ) Τα από 6.6.96 και 31.12.96 (Α.Π. 16004 και 16793, 
αντίστοιχα) έγγραφα της ΕΤΒΑ, και 

ε) Τη σχετική εισήγηση των Διευθύνσεων της Νομισματικής 
Πολιτικής και Τραπεζικών Εργασιών και Γ ενικής Επιθεώρη¬ 
σης Τραπεζών, αποφάσισε τα ακόλουθα: 

1. Επιτρέπεται στην ΕΤΒΑ να παρέχει τις κύριες και παρε¬ 
πόμενες επενδυτικές υπηρεσίες που προβλέπονται στις πα¬ 
ραγράφους 1 και 2 του άρθρου 2 του Ν. 2396/30.4.96. 

2. Η ΕΤΒΑ υπάγεται στις διατάξεις των ΠΔ/ΤΕ 2053/ 
18.3.92, 2054/18.3.92 και 2246/16.9.93 περί Ιδίων Κεφα¬ 
λαίων, Συντελεστή Φερεγγυότητας και Μεγάλων Χρηματοδο¬ 
τικών Ανοιγμάτων αντίστοιχα, καθώς και στις διατάξεις της 
ΠΔ/ΤΕ 2397/7.11.96 περί κεφαλαιακής επάρκειας και των 
σχετικών διατάξεων του Ν. 2396/30.4.96. 

Ειδικότερα: 

α) Τα όρια των Μεγάλων Χρηματοδοτικών Ανοιγμάτων που 
προβλέπονται στις παραγράφους Ια και 1β του κεφ. Δ. της 
ΠΔ/ΤΕ 2246/16.9.93 ορίζονται για την ΕΤΒΑ σε ποσοστό 
25% και 20% των ιδίων κεφαλαίων της, αντίστοιχα. 

β) Η πρώτη υποβολή στοιχείων σύμφωνα με τις διατάξεις 
της ΠΔ/ΤΕ 2397/7.11.96, θα αφορά στοιχεία τέλους Δεκεμ¬ 
βρίου 1997. 

3. Διευκρινίζεται ότι για την παροχή των ως άνω επενδυτι- 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


κών υπηρεσιών από την ΕΤΒΑ δεν εφαρμόζονται οι διατάξεις 
των άρθρων 12, 14 και 16 του Ν. 2396/30.4.96. 

Από τις διατάξεις της παρούσας απόφασης δεν προκύπτει 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 19 Σεπτεμβρίου 1997 
Ο Διοικητής 
Λ. ΠΑΠΑΔΗΜΟΣ 

- ♦- 

ΑΝ ΑΚΟΙΝΩΣ ΕΙΣ 

Αριθ. Φ.0544/14/ΑΣ 594/Μ.4580 (4) 

Ανακοίνωση για τη θέση σε ισχύ της Συμφωνίας εποχιακής 
απασχόλησης εργατικού δυναμικού μεταξύ των Κυβερνή¬ 
σεων της Ελληνικής Δημοκρατίας και της Δημοκρατίας 
της Αλβανίας. 

Το Υπουργείο Εξωτερικών ανακοινώνει ότι η Συμφωνία 
εποχιακής απασχόλησης εργατικού δυναμικού μεταξύ των 
Κυβερνήσεων της Ελληνικής Δημοκρατίας και της Δημοκρα¬ 
τίας της Αλβανίας, η οποία υπογράφηκε στην Αθήνα στις 17 
Μαΐου 1996 και κυρώθηκε με τον υπ’ αριθ. 2482/1997 που 
δημοσιεύθηκε στο υπ’ αριθ. 73 Φύλλο της Εφημερίδος της 
Κυβερνήσεως τεύχος Α' της 16ης Μαΐου 1977, τέθηκε σε 
ισχύ, σύμφωνα με τη διάταξη του άρθρου 14 αυτής, την 5η 
Αυγούστου 1997. 

Αθήνα, 10 Σεπτεμβρίου 1977 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣ. ΠΑΤΡΩΝΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο ΦΕΚ172/29.8.1997 (τ. Α') στο οποίο δημοσιεύτηκε το 
Π.Δ. 229/1997 με θέμα «Κατανομή των οργανικών θέσεων 
των δικαστικών λειτουργών των Πολιτικών και Ποινικών Δικα¬ 
στηρίων του Κράτους» γίνονται οι εξής διορθώσεις σφαλμά¬ 
των: 

1. Στη σελίδα 6502 του ΦΕΚ στο άρθρο 1 μετά το Ν. 2479/ 
1997 προστίθεται η φράση «κατανέμονται κατά βαθμούς ως 

εξής». 

2. Στη σελίδα 6504 του ΦΕΚ τα κατωτέρω: 

α) Στο Πρωτοδικείο Κοζάνης ως προς τον αριθμό των 
Αντεισαγγελέων Πρωτοδικών και Παρέδρων Εισαγγελίας σε 
δύο (2) από (1). 

β) Στο Πρωτοδικείο Γρεβενών ως προς τον αριθμό των 
Αντεισαγγελέων Πρωτοδικών και Παρέδρων Εισαγγελίας σε 
(1) από (2). 

γ) Στο Πρωτοδικείο Σερρών ως προς τον αριθμό των Αντει¬ 
σαγγελέων Πρωτοδικών και Παρέδρων Εισαγγελίας σε τρεις 
(3) από μία (1). 

δ) Στο Πρωτοδικείο Ρόδου η τέταρτη περίπτωση αντικαθί¬ 
σταται από την εξής φράση «Αντεισαγγελείς Πρωτοδικών και 
Πάρεδροι Εισαγγελίας τρεις (3)». 

ε) Στον αύξοντα αριθμό 56 λείπει το όνομα του Πρωτοδι¬ 
κείου στο οποίο αναφέρεται η κατανομή των θέσεων. Πρόκει¬ 
ται για το Πρωτοδικείο Δράμας. 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



